
Projekteerimistingimuste kinnitamine
(A. Daumani 4c ja 4b territooriumi heakorrastamine)
	1. ASJAOLUD JA MENETLUSE KÄIK




16.11.2012. a taotles OÜ CASTNIX INVEST, registrikood 11444148, asukoht E. Viiralti 5-3 Tallinn 10117, mille esindajana tegutseb juhatuse liige Anatoli Ivanov, Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Daumani 4c ja 4b  territooriumi heakorrastamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused A. Daumani 4c ja 4b territooriumi heakorrastamiseks järgnevalt:
	3.1 ÜLDANDMED



	3.1.1  Kinnistusraamatu andmed: 
          A. Daumani 4c katastriüksuse tunnus 51104:001:0014, üldkasutatav maa;
          A. Daumani 4b katastriüksuse tunnus 51104:001:0016, üldkasutatav maa.

	3.1.2  Projekteerimistingimuste koostamise aluseks on projekteerimistingimuste 
          16.11.2012. a taotlus nr 10794/1-14, Ehitusseadus, Narva linna üldplaneering,
          Narva linna ehitusmäärus, Eestis kehtivad normatiivid, EPN, Eesti Standardid,

          Narva Linnavolikogu 03.03.2011. a otsusega nr 40 kehtestatud A. Daumani tn 4b ja Ancis Daumani tn 4c maa-ala detailplaneering.        

	3.2 PROJEKTEERIMISE EESMÄRK




Projekti koostamise eesmärgiks on A. Daumani 4c ja 4b territooriumi heakorrastamine.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED 



3.3.1 Projekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-   Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;
-   Majandus-ja kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;
-   Eesti Standardi EVS 843:2003 „Linnatänavad”.
3.3.2 Projekt peab olema heaks kiidetud kõigil ehitusseadusega ettenähtud juhtudel.

3.3.3 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.4 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.5 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Esitada kinnistute tehnilised andmed. Näidata projekteeritava ala piirid, ehitiste asukohad ja mõõtmed, likvideeritavad ehitised, välisvõrgud jne. Määratleda pinnakatted. 
3.3.6 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana.
3.3.7 Projekteerida kõnniteed, tänavavalgustus, kõrg- ja madalhaljastus ning olemasoleva tiigi asendamine tehisveekoguga või tiigi kuivendamine.
3.3.8 Maastikukujunduse projekti koostamisel võtta arvesse Narva Linnavolikogu 03.03.2011. a otsusega nr 40 kehtestatud A. Daumani tn 4b ja A. Daumani tn 4c maa-ala detailplaneering.

3.3.9 Haljastus: põhimõtteline kujunduslik-funktsionaalne lahendus näidata asendiplaanil. Esitada projekteeritavate puittaimede liikide loetelu.

3.3.10 Puude likvideerimise puhul määrata likvideeritavate puittaimede liikide loetelu.

3.3.11 Tagada puuetega inimeste liikumisvõimalused vastavalt Majandus-ja kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

3.3.12 Näha ette väikevormid. Istepingi ja prügikasti tüüpide joonised esitada projekti lisadena.

3.3.13 Kinnistusiseste teede projekteerimiseks esitada konstruktiivsed ristprofiilid, vertikaalplaneerimise joonis ja põhilised pinnakatete tööde mahud. 
3.3.14 Kõnnitee lahendus esitada sobiv lapsevankritega jalakäijatele ning ratastooli kasutajatele. Näha ette kõnniteelt laskumise alad. Näidata madalamate äärekivide asukohad. Esitada madalamate äärekivide kõrgus.

3.3.15 Kõnniteed peavad olema valgustatud. Valgustimastidele paigaldatavate välisvalgustite näidised esitada ehitusprojekti lisadena.

3.3.16 Välisvõrkude projekteerimiseks:
3.3.16.1 Taotleda eelnevalt tehnilised tingimused tehnovõrkude valdajatelt. 
3.3.16.2 Esitada välisvõrkude ehitusprojektid. Ehitusprojektid peavad vastama Eesti Standardile EVS 907:2010 „Rajatise ehitusprojekt” ning Majandus- ja kommunikatsiooniministri 17.09.2010. a määrusele nr 67 „Nõuded ehitusprojektile”. Välisvõrkude projektid kooskõlastada lisaks maaomanikega.
3.3.16.3 Näidata välisvõrkude asendiplaanilised tingmärgid: vastavalt Eesti Standardi EVS 907:2010 „Rajatise ehitusprojekt” lisale C. Kasutada tingmärke koos tähtedega (näiteks ―xw1―).
3.3.17 Linnatänavat läbivate välisvõrkude paigaldamise puhul:

3.3.17.1 Esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.3.17.2 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.
3.3.18 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt ja maaomanikelt. Kanda asendiplaanile.
3.3.19 Projekti tellija lähteülesanne, kooskõlastuste koondtabel, tehnovõrkude valdajate poolt väljastatud kehtivad tehnilised tingimused, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.20 Muud nõuded: vastavalt projekti tellija lähteülesandele, tehnovõrkude valdajate poolt väljastatud tehnilistele tingimustele, Eesti Vabariigis kehtivate määrustes ja standardites kehtestatud nõuetele.

3.3.21 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4 KOOSKÕLASTUSED




3.4.1    Projekti tellija või tema esindaja (Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“ § 3).
3.4.2    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 11.12.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

